|  |
| --- |
| Kevin Federline |
|  |
| Biografija |
| Pilnas vardas | Kevin Earl Federline |
| Gimė | 1978 m. kovo 21 d. (45 metai) |
| Kilmė | Jungtinės Amerikos Valstijos Fresnas, Kalifornija, JAV |
| Žanrai | hiphopas |
| Kūrinių kalbos | anglų kalba |
| Veikla | šokėjas, reperis |
| Instrumentai | vokalas |
| Aktyvumo metai | 2005– |
| Įrašų kompanija | Federation Records, Reincarnate Music |
| Susijusi veikla | Britney Spears, Ya Boy, Bone Thugs-n-Harmony |
| Svetainė | www.KevinFederline.com |

**Kevin Earl Federline** (g. 1978 m. kovo 21 d.) yra JAV šokėjas, aktorius, reperis ir modelis.

Jis buvo susižadėjęs su aktore Shar Jackson. Tačiau, Federline geriausiai žinomas kaip JAV pop dainininkės Britney Spears sutuoktinis. Jo vedybos su Britney truko tik 2 metus, tačiau pora turi du vaikus Sean Preston Federline ir Jayden James Federline. Po skyrybų Federline su Britney kovojo dėl vaikų globos ir 2008 metų sausį jam atiteko pilnateisė vaikų globa.

Vaikystė
--------

Federline gimė Fresne, mašinų mechaniko Mike ir banko kasininkės iš Oregono Julie šeimoje. Pavardė „Federline" yra dėl vokiškos Kevin kilmės. Federline turi vieną brolį Chris. Jo tėvai išsiskyrė, kai jam buvo aštuoneri metai, ir tuo pat metu jis laimėjo pirmąją savo repo kovą Miltone, Floridoje. Kai Federline sukako vienuolika metų, jis su savo broliu Chris atsikraustė atgal į Fresną, pas savo tėvą. Federline devintoje klasėje buvo išmestas iš vidurinės mokyklos ir netrukus pradėjo šokti nepelno siekiančioje organizacijoje pavadinimu „Dance Empowerment".

Karjera
-------

### Kaip šokėjas

Federline keletą metų buvo Michael Jackson, Justin Timberlake, Gwen Stefani, Pink, Christina Milian, Britney Spears, ir LFO šokėjas.

### Kaip reperis

Federline po vedybų su Spears išleido du singlus „Y’all Ain’t Ready" ir „PopoZão". Tačiau šie singlai sulaukė tik blogų kritikų atsiliepimų, todėl jie nebuvo įtraukti į jo debiutinį albumą. Todėl pirmasis oficialus išleistas singlas iš albumo buvo „Lose Control" ir jį Federline atliko per 2006 m. „Teen Choice Awards" apdovanojimų ceremoniją, rodytą FOX kanalu. Jo debiutinis albumas „Playing with Fire" buvo išleistas 2006 m. spalio 31 d. ir vėliau tapo vienu iš blogiausiu išleistų albumų muzikos istorijoje dėl daugumos blogų atsiliepimų bei dėl mažų albumo pardavimų.

### Kaip modelis

Federline, kaip modelis, San Franciske pasirašė sutartį su „Blue Marlin" drabužių įmone, kad pareklamuotų „Five Star Vintage" liniją. 2006 metų rugpjūtį bei gruodį pasirodė kelios „Five Star Vintage" reklamos su Federline. Linija, kurią jis pats modeliavo, buvo viena iš perkamiausių „Macy's" Kitson parduotuvėje Los Andžele ir „Lord & Taylor" parduotuvėje Niujorke.

### Televizija

Federline su Spears 2005 m. dalyvavo realybės šou „Britney & Kevin: Chaotic", kuriame buvo rodomas jų asmeninis gyvenimas. Jis taip pat pasirodė 2004 m. filme „You Got Served". 2006 m. spalio 12 Federline taip pat pasirodė seriale „CSI: Kriminalistai", serijoje „Fannysmackin". Kevin, kaip laidos, svečias dalyvavo NBC šou „1 vs 100" (liet. *Vienas prieš visus*) kartu serialo „Las Vegasas" aktoriais.

2007 m. vasario 4 d. Federline pasirodė kompanijos „Nationwide Mutual Insurance Company" reklamoje per „Super Bowl" rungtynių pertrauką.
Federline pasirodė keliose serialo „One Tree Hill", kuris rodomas The CW kanalu, serijose.

Asmeninis gyvenimas
-------------------

Federline draugavo su aktore Shar Jackson; pora turi dukrelę Kori Madison Federline, kuri gimė 2001 m. liepos 31 d. ir sūnų Kaleb Michael Jackson Federline, kuris gimė 2004 m. liepos 20 d. Federline išsiskyrė su Jackson prieš gimstant antrajam vaikui. Per tą laiką Federline pradėjo susitikinėti su Britney Spears. Jackson vėliau pakomentavo, jog Britney išardė šeimą.

2004 metais Spears, po trijų mėnesių draugystės, pranešė savo sužadėtuves su Kevin Federline. Federline jau turėjo vaiką su aktore Shar Jackson. Taip pat ji tuo metu jau buvo aštuntą mėnesį nėščia. 2004 m. rugsėjo 18 d. Federline vedė Spears, jos namuose Los Andžele, o teisinius popierius pora užpildė spalio 6 dieną. Po vedybų, Spears pranešė apie muzikinę pertrauka, nes norėjo atsidėti šeimai. 2005 m. rugsėjo 14 d. Spears Santa Monikoje po planuoto Cezario pjūvio pagimdė pirmąjį savo vaiką Sean Preston Federline.

Satyra
------

Federline sceninis slapyvardis **K-Fed** ir kaip Spears eks vyro statusas buvo apjuoktas ir žiniasklaidos išvadintas „Fed-Ex" pagal išvežiojimų kompaniją „FedEx". „Weird Al" Yankovic taip pat yra jį paminėjęs savo dainoje bei nufilmavęs itin pajuokų interviu su Federline.

Diskografija
------------

### Albumai

| Metai | Albumas | JAV | Top Heatseekers |
| --- | --- | --- | --- |
| 2006 | *Playing with Fire* | 151 | 2 |
|

### Singlai

| Metai | Singlas | Albumas |
| --- | --- | --- |
| 2006 | „PopoZão" | *Playing with Fire* |
| „Lose Control" |
| „Privilege" |
|

Filmografija
------------

| Metai | Pavadinimas | Vaidmuo |  |
| --- | --- | --- | --- |
| 2001 | *Nikki* | Dirt Track Dancer | Dvi serijos |
| *The Drew Carey Show* | Šokėjas | Kaip šokėjas |
| 2004 | *My Prerogative* | Jaunikis | Vaizdo klipas |
| 2005 | *Britney & Kevin: Chaotic* | Save | Realybės šou |
| 2006 | *CSI: Kriminalistai* | Cole 'Pig' Tritt | Serijoje „Fannysmackin" |
| 2008 | *One Tree Hill* | Jason | Trys serijos |
| *The Onion Movie* | Lollipop Love Dancer | Kaip šokėjas |
|

Šaltiniai
---------

1. ↑  „Kevin Federline's Latest Gig: Fashion Model". MSNBC. Suarchyvuotas originalas 2018-08-15. Nuoroda tikrinta 2009-04-13.
2. 1 2 3 4  Phares, Heather. Kevin Federline biography. Allmusic: 2006
3. ↑  Per  and various other sources.
4. 1 2 3 4  Dinh, Mai; Murphy, Janet, ed. Kevin Federline biography (1986–2006) Archyvuota kopija 2012-03-06 iš Wayback Machine projekto.. People.com
5. ↑  Erlewine, Stephen Thomas. „Playing with Fire". Allmusic: 2006
6. ↑  metacritic.com, Playing with Fire entry Archyvuota kopija 2008-12-16 iš Wayback Machine projekto. Nuoroda tikrinta 2007 m. vasario 17 d.
7. ↑  abcnews.com, Kevin Federline Says He’s Doing 'Great', Nuoroda tikrinta 2007 m. vasario 12 d.
8. ↑   Archyvuota kopija 2006-11-10 iš Archive.is projekto *Eurweb.com*
9. ↑  Nationwide Commercial – RollinVIP *Youtube.com*
10. ↑  BRITNEY SPEARS – FEDERLINE TO BECOME ONE TREE HILL REGULAR
11. ↑  „Details Magazine interview with Kevin Federline". Suarchyvuotas originalas 2008-12-16. Nuoroda tikrinta 2009-04-13.
12. ↑  Britney Frolics with Dancer-Family Man Archyvuota kopija 2009-04-28 iš Wayback Machine projekto. *People*: April 28, 2004
13. ↑  "New York AP" (November 4, 2005). „Shar Jackson says she was dating Kevin Federline…". usatoday.com. Nuoroda tikrinta 2007-02-10.
14. ↑  Associated Press (September 20, 2004). „Pop Star Marries Dancer Kevin Federline In Quiet Private Ceremony". CBSNews.com. Suarchyvuotas originalas 2007-05-18. Nuoroda tikrinta 2007-03-03.
15. ↑  „Britney Spears's "Faux" Wedding". smokinggun.com. November 8, 2006. Nuoroda tikrinta 2007-02-11.
16. ↑  *People* Magazine (September 21, 2005). „Britney Welcomes Home Sean Preston". people.com. Suarchyvuotas originalas 2007-01-16. Nuoroda tikrinta 2007-02-11.
17. ↑  Hair-say: Did FedEx Force Britney Into Rehab? – The Hollywood Gossip

Nuorodos
--------

* Oficiali svetainė Archyvuota kopija 2005-12-26 iš Wayback Machine projekto.
* Imdb.com apie Kevin
* Kevin Federline Myspace
* People.com apie Kevin
* Music.lt apie Federline
* Kevin profilis Obuolys.lt Archyvuota kopija 2008-09-29 iš Wayback Machine projekto.